মোনিক অ্যাডলফ

মোনিক অ্যাডলফ (২৩ জুলাই ১৯৩২ – ২৭ জুন ২০২২) ছিলেন একজন ফরাসি বিজ্ঞানী এবং কোষীয় জীববিজ্ঞান ক্ষেত্রের গবেষক। তিনি ইন ভিট্রো সেল কালচার এবং পশু পরীক্ষার বিকল্প পদ্ধতিতে এর প্রয়োগের অন্যতম পথিকৃৎ ছিলেন। তিনি একজন অফিসার দে লা লিজিয়ন ডি’অনার এবং আরও বেশ কিছু গুরুত্বপূর্ণ পদক ও সম্মাননা লাভ করেছেন।

 জীবনী 
মোনিক অ্যাডলফ ১৯৩২ সালের ২৩ জুলাই প্যারিসে জন্মগ্রহণ করেন। ১৯৫০-এর দশকে জিন চেমোলের তত্ত্বাবধানে হোটেল-ডিউ দে প্যারিসে তার ফার্মাকোলজিক্যাল ইন্টার্নশিপের পর, মোনিক অ্যাডলফ ১৯৬০ সালে সেল কালচার ক্ষেত্রে তার গবেষণা পরিচালনা করেন। পল লেচ্যাটের সাথে তিনি পশু পরীক্ষার বিকল্প পদ্ধতির একনিষ্ঠ সমর্থক ছিলেন এবং সীমাবদ্ধতা স্বীকার করেও ইন ভিট্রো কৌশলের ব্যবহারের প্রসার ঘটিয়েছিলেন।

তার গবেষণা জীবনের অনেকটা সময় তরুণাস্থি বা কার্টিলেজ এবং কন্ড্রোসাইট জীববিজ্ঞানের অধ্যয়নে ব্যয় হয়েছে। ১৯৯৭ সাল পর্যন্ত 'একোল প্রাতিল দে ওত জেত্যুদ'-এর সেলুলার ফার্মাকোলজি ল্যাবরেটরির রিসার্চ ডিরেক্টর হিসেবে তিনি কয়েক ডজন তরুণ বিজ্ঞানীকে সেল কালচার পদ্ধতিতে প্রশিক্ষণ দিয়েছিলেন। ১৯৮৬ সালে তিনি 'সোসাইটি অফ সেলুলার ফার্মাকো-টক্সিকোলজি' (এসপিটিসি) প্রতিষ্ঠা করেন।

১৯৯০ থেকে ১৯৯৪ সাল পর্যন্ত তিনি 'একোল প্রাতিল দে ওত জেত্যুদ'-এর প্রেসিডেন্ট ছিলেন। ২০০৯ সালের ৭ জানুয়ারি তিনি এক বছরের জন্য 'অ্যাকাডেমি ন্যাশনাল ডি ফার্মাসি' (ন্যাশনাল অ্যাকাডেমি অফ ফার্মেসি)-এর চেয়ারপারসন হন। ১৮০৩ সালে অ্যাকাডেমি প্রতিষ্ঠার পর তিনিই প্রথম নারী যিনি এই পদে অধিষ্ঠিত হয়েছিলেন।

অ্যাডলফ ২০২২ সালের ২৭ জুন প্যারিসে ৮৯ বছর বয়সে মারা যান।″Décès de Monique Adolphe″, Press release École pratique des hautes études/Paris Sciences et Lettres University, June 2022.

 সম্মাননা 
 অ্যাকাডেমি ন্যাশনাল ডি মেডিসিন-এর সদস্য (নির্বাচিত ২০০১)
 ন্যাশনাল অ্যাকাডেমি অফ ফার্মেসির অনারারি সদস্য (১৯৮৪ সালে নির্বাচিত, ২০০২ থেকে অনারারি); মার্চ ২০০৮ থেকে ভাইস-প্রেসিডেন্ট; জানুয়ারি ২০০৯ থেকে চেয়ারপারসন
 ইউরোপীয় সোসাইটি ফর টক্সিকোলজি ইন ভিট্রো-এর অনারারি সদস্য
 অ্যাকাডেমি রয়্যাল দে মেডিসিন দে বেলজিক-এর বিদেশী অনারারি সদস্য Monique Adolphe on the website of the Académie royale de médecine de Belgique.
 সোসাইটি অফ সেলুলার ফার্মাকো-টক্সিকোলজির অনারারি প্রেসিডেন্ট
 ইউরোপীয় সোসাইটি অফ টিস্যু কালচারের অনারারি প্রেসিডেন্ট
 অফিসার দে লা লিজিয়ন অফ অনার
 কমান্ডার অফ দ্য অর্ডার অফ মেরিট
 কমান্ডার দেস পাম একাডেমি

 গ্রন্থপঞ্জি 
Pharmacologie moléculaire, ইভ কোহেন এবং মোনিক অ্যাডলফ (অন্যান্যদের সাথে), সম্পা. Masson, ১৯৭৮।
Advances in Physiological Sciences, Vol. 10: Chemotherapy, মোনিক অ্যাডলফ, প্রকাশক: Franklin Book Company, Inc, ১৯৭৯। ।
Culture de cellules animales, মোনিক অ্যাডলফ এবং জর্জিয়া বার্লোভাটজ-মেইমন, সম্পা. INSERM, ১৯৮৭।
Méthodes in vitro en pharmaco-toxicologie, মোনিক অ্যাডলফ এবং আন্দ্রে গুইলুসো, সম্পা. INSERM, ১৯৮৮, ।
Biological Regulations of the Chondrocytes, মোনিক অ্যাডলফ, প্রকাশক: CRC Pr Llc, ১৯৯২। ।
Culture de cellules animales, জর্জিয়া বার্লোভাটজ-মেইমন এবং মোনিক অ্যাডলফ, সম্পা. INSERM, ২০০৩। ।

 তথ্যসূত্র 

 বহিঃসংযোগ 
মোনিক অ্যাডলফ, অ্যাকাডেমি ন্যাশনাল ডি ফার্মাসির অফিসিয়াল সাইটে

শ্রেণী:১৯৩২-এ জন্ম
শ্রেণী:২০২২-এ মৃত্যু
শ্রেণী:প্যারিসের বিজ্ঞানী
শ্রেণী:ফরাসি নারী জীববিজ্ঞানী
শ্রেণী:ফরাসি ফার্মাকোলজিস্ট
শ্রেণী:অফিসার দে লা লিজিয়ন ডি’অনার
শ্রেণী:একোল প্রাতিল দে ওত জেত্যুদ-এর শিক্ষক
শ্রেণী:কমান্ডার অফ দ্য অর্ডার অফ মেরিট (ফ্রান্স)
শ্রেণী:কমান্ডার অফ দ্য পাম একাডেমি
শ্রেণী:নারী ফার্মাকোলজিস্ট
শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
শ্রেণী:২০শ শতাব্দীর ফরাসি জীববিজ্ঞানী
শ্রেণী:২১শ শতাব্দীর ফরাসি জীববিজ্ঞানী
শ্রেণী:২১শ শতাব্দীর নারী জীববিজ্ঞানী